b"\n_START_ARTICLE_\nBata, Bata...Pa'no Ka Ginawa?\n_START_SECTION_\nBalangkas\n_START_PARAGRAPH_\nUmiinog ang katha sa pambungad na pagtatapos ng kaniyang anak na babaeng si Maya mula sa kindergarten.  Nagkaroon ng palatuntunan at pagdiriwang.  Sa simula, maayos ang takbo ng buhay ni Lea \xe2\x80\x93 ang buhay niya na may kaugnayan sa kaniyang mga anak, sa mga kaibigan niyang mga lalaki, at sa kaniyang pakikipagtulungan sa isang samahan na pangkarapatang-pantao.  Subalit lumalaki na ang mga anak niya \xe2\x80\x93 at nakikita niya ang mga pagbabago sa mga ito.  Naroon na ang mga hakbang sa pagbabago ng mga pag-uugali ng mga ito: si Maya sa pagiging paslit na may kuryosidad, samantlang si Ojie sa pagtawid nito patungo sa pagiging isang ganap na lalaki._NEWLINE_Dumating ang tagpuan kung kailan nagbalik ang dating asawa ni Lea upang kunin at dalhin sana si Ojie sa Estados Unidos.  Naroon ang takot niyang baka kapwa kuhanin ng kani-kanilang ama ang kanyang dalawang anak.  Kailangan niya ring gumugol ng panahon para sa trabaho at sa samahang tinutulungan niya. _NEWLINE_Sa bandang huli, nagpasya ang mga anak niyang piliin siya \xe2\x80\x93 isang pagpapasyang hindi niya iginiit sa mga ito.  Isa ring pagtatapos ng mga mag-aaral ang laman ng huling kabanata, kung saan panauhing pandangal si Lea.  Nagbigay siya ng talumpati na ang paksa ay kung paano umiiral ang buhay, at kung paano sadyang kay bilis ng panahon, na kasingbilis ng paglaki, pagbabago, at pagunlad ng mga tao.  Nag-iwan siya ng mensahe na hindi wakas ang pagtatapos mula sa paaralan sapagkat iyon ay simula pa lamang ng mga darating pang mga bagay sa buhay ng isang tao.\n_START_SECTION_\nPagsasalinwika\n_START_PARAGRAPH_\nAng mga sipi mula sa mga nobelang ito ni Lualhati Bautista ay napabilang sa antolohiyang Tulik\xc3\xa4rp\xc3\xa4nen, isang aklat ng mga maiikling kuwento na isinulat ng mga kababaihang Pilipino na inilimbag sa Finland ng The Finnish-Philippine Society (Ang Samahang Pinlandes-Pilipino, o FPS), isang hindi-pampamahalaang organisasyon na itinatag noong 1988.  Pinatnugutan at isinalin ni Riitta Vartti, at iba pa, ang Tulik\xc3\xa4rp\xc3\xa4nen.  Sa Firefly: Writings by Various Authors (Alitaptap: Mga Sulatin ng Iba't Ibang May-akda), ang bersiyong Ingles ng kalipunang Pinlandes, ang sipi mula sa Bata, Bata, Pa'no Ka Ginawa? ay pinamagatang Children's Party (Handaang Pambata)."